ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ግድብ ህዳሰ፡ ኢትዮጵያ፣ ግብጽን ሱዳንን ብመግለጺታት ይካታዓ'ለዋ 9 መጋቢት 2020 ምንጪ ስእሊ, Getty Images መግለጺ ስእሊ, ሚኒስተር ማይ፤ መስኖን ጸዓትን ኢትዮጵያ ስለሺ በቀለ ብመንግስቲ ኣመሪካ ከምዝቐረበ ዝንገረሉን ኢትዮጵያ ከምዘይትቕበሎ ዝገለጸቶን ሰነድ፤ ንኢትዮጵያ፣ ግብጽን ሱዳንን የካትዕ ኣሎ። ብፍላይ ሊግ ዓረብ፡ ኣብ ጉዳይ ግድብ ህዳሰ ኢትዮጵያ፡ ንግብጺ ዝድግፍ ቅዋም ድሕሪ ምውጽኡ፡ ኢትዮጵያ ነቲ ሓሳብ ብምንጻግ ተቓውሞ ኣስሚዓ። ሱዳን ድማ ቀጺላ መግለጺ ኣውጺኣ። ሱዳን ነቲ ንግብጺ ዝድግፍ ቅዋም ሊግ ዓረብ ብምቅዋም እያ ምላሽ ሂባ። እንተኾነ፡ ግብጽን ኢትዮጵን ናብቲ ዝተጀመረ መንገዲ ዘተ ክምለሳ ጻውዒት ኣቕሪባ። እዚ ብወገን ሚኒስተር ጉዳያት ወጻኢ ሱዳን ዝወጽአ መግለጺ፡ ግብጽን ኢትዮጵያን ነቲ ተጀሚሩ ዝነበረ ዘተ ዘተዓናቕፍ ተግባር ካብ ምፍጻም ክቑጠባን፡ ናብቲ ልዝብ ክምለሳን ዝሓትት እዩ። ኢትዮጵያ ንግድብ ህዳሰ ኣመልኪቱ ብመንግስቲ ኣሜሪካ ንዝወጽአ መግለጺ ነቒፋ ቀዳማይ ሚኒስተር ሱዳን ዓብደላ ሓምዶክ ፈተነ ቅትለት ተኻይድሉ መንግስቲ ኢትዮጵያ ንዝዓጸዎ ኣገልግሎት ኢንተርኔትን ቴሌፎንን ክኸፍት ተሓቲቱ እቲ ናይ ሱዳን መግለጺ፡ እቲ ዝካየድ ዘተ ናይ ሰለስቲአን ሃገራት ረብሓ ብዝሕሉ መገዲ ክኸውን'ውን ዝሓትት እዩ። መግለጺ ዓረብ ሊግ ኣብ ዝሓለፈ ሰሙን ዝወጽአ መገለጺ ሊግ ዓረብ ድማ፡ ነቲ ምስሕሓባት እናጋደዶ ይኸይድ ኣሎ። ኢትዮጵያ፡ ነቲ 'ሙሉእ ብሙሉእ ንግብጺ ዝድግፍ' ዝበለቶ ቅዋም ሊግ ዓረብ ብምንጻግ፡ መግለጺ ምወጻኣ ዝዝከር እዩ። ሱዳን ብወገና፤ ነቲ ብሊግ ዓረብ ዝተውሃበ መግለጺ " ኣብቲ ጉዳይ ቅዋም ሱዳን እንታይ ከምዝኾነ ዘይተሓተተሉ" ክትብል ተቓውሞኣ ኣስሚዓትሉ እያ። ከምኡ ድማ፡ እቲ ብሊግ ዓረብ ዝቐረበ ሓሳብ፡ ነቲ ዝተጀመረ ልዝብ ዝጎድእ እምበር ዝሕግዝ ኣይኮነን ክትብል ከምነጸገቶ፡ ኢጂፕት ቱደይ ጸብጺቡ። እቲ ብሊግ ዓረብ ዝወጽአ መግለጺ፡ ሱዳን ክትፈልጦ ከምዝተገብረን ከምእትድግፎን ብወገን ግብጺ ክዝረብ ቀንዩ እዩ። ወሃቢ ቃል መንግስቲ ግብጺ ኣሕመድ ሓፊዝ ኣብ ዝሃቦ መግለጺ ግን፤ ሱዳን 'ነቲ ናይ ውሳነ ሓሳብ ዘድክም መአረምታ' ከምዘቕረበትን፡ ስማ ድማ ብመሰረት ሕቶ ሰብመዚ ሱዳን ካብቲ ሰነድ ክእለ ከምዝተገበረን ገሊጹ። ምንጪ ስእሊ, Getty Images መንግስቲ ኢትዮጵያ 'ነቲ ብግብጺ ዝተሰርሐ ውዲት' ዝበሎ ቅዋም ሊግ ዓረብ፡ ሱዳን 'ኣብ ሓቅን ምኽንያታውነትን ተደሪኻ' ስለዘተቓወመቶ ኣድኒቑ። ሚኒስትር ጉዳያት ወጻኢ ግብጺ ብወገኑ፡ ነቲ ካብ ኢትዮጵያ ዝተውሃበ መግለጺ "ዘይግቡእ፡ ዘይዲፕሎማስያውን" ከብል ኮኒንዎ። ኣመላልኣን ኣሰዳድዳ ማይን ዓብዪ ህዳሰ ግድብ ኢትዮጵያ ብዝምልከት፡ ኣመሪካን ባንኪ ዓለምን ሸምገልቲ ኮይኖም፤ ኣብ መንጎ ሰለስቲአን ሃገራት ክካየድ ዝቐነየ ሰነድ ስምምዕ ኣብ መወዳእታ ወርሒ የካቲት ክፍረም ተባሂሉ እዩ ትጽቢት ተገይርሉ ነይሩ። እንተኾነ፡ ኢትዮጵያ ተወሳኺ ግዘ ድሕሪ ምሕታታ፡ ሚኒስተር ገንዘብ ኣመሪካ ዘውጸኦ መግለጺ፡ ብመንግስቲ ኢትዮጵያ ተቐባልነት ኣይረኸበን። እቲ መግለጺ፡ ግብጺ ዝፈረመቶ ስምምዕ፡ እተን ካልኦት ሃገራት ከይፈረማሉ፡ ኢትዮጵያ ነቲ ግድብ ማይ ምምላእ ከይትጅምር ዝሓትት እዩ። ብ 4.7 ቢሊዮን ናይ ኣመሪካ ዶላር ወጻኢ ዝስራሕን ቅድሚ ትሸዓተ ዓመት ዝተጀመረን ግድብ ህዳሰ፡ ሰብ መዚ ኢትዮጵያ ከምዝብልዎ እንተኾይኑ ኣብቲ ዝቕጽል ዓመት ሓይሊ ኤሌክትሪክ (ጸዓት) ምፍልፋል ክጅምር እዩ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 6 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 7 ጣሊባን ኣባላቱ ብዙሓት ኣንስቲ ከይምርዓው ትእዛዝ ኣመሓላሊፉ 8 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
